Star Wars: Skeleton Crew
Jaksot

| № | Nimi | Ohjaus | Käsikirjoitus | Alkup>  julkaisu | Suomen julkaisu |
| --- | --- | --- | --- | --- | --- |
| 1 | Tämä voisi olla todellinen seikkailu (engl. This Could Be A Real Adventure) | Jon Watts | Christopher Ford ja Jon Watts | 2024-12-22. joulukuuta 2024 | 2024-12-33. joulukuuta 2024 |
Vaikka Uusi tasavalta on ylläpitänyt järjestystä Galaktisen Imperiumin kaatumisen jälkeen, piraatit pitävät yhä otteessaan kaukaisia hyperavaruusreittejä. Kapteeni Silvon johtamat piraatit yrittävät ryöstää irtorahtialuksen, josta löytyy yksi ainoa krediitti. Perämies Brutus johtaa piraatit kapinaan Silvoa vastaan ja julistautuu uudeksi kapteeniksi. Sillä välin, idyllisellä planeetalla nimeltä At Attin, kaksi lasta nimeltä Wim ja Neel valmistautuvat ura-arviointikokeeseen, joka määrittäisi heidän tulevaisuutensa. Sillä välin, kaksi muuta lasta, Fern ja KB ajelevat leijupyörällä ympäri kaupunkia valmistautuakseen kisaan kiusaajia vastaan. Mutta heidän pyöränsä tehonmuunnin menee rikki, ja he tarvitsevat uuden. Koepäivänä, Wim myöhästyy bussista ja löytää leijupyörällä ajaessaan jotain mitä hän luulee jeditemppeliksi. Hän yrittää kertoa löydöstä isälleen, Wendlelle, joka vain kehottaa poikaansa keskittymään ura-arviointikokeen uusimiseen. Illalla, Wim suostuttelee Neelin mukaansa tutkimaan ”temppeliä”, ja he kohtaavat myös Fernin ja KB:n. Heille paljastuu, että ”temppeli” onkin oikeasti tähtialus, jonka miehistö oli kuollut jo kauan sitten. Wim tulee vahingossa aktivoineeksi sen, ja poikaansa etsimään tullut Wendle näkee kuinka alus lennättää lapset avaruuteen, planeettaa ympäröivän Esteen ulkopuolelle. 
| 2 | Kaukana Esteen toisella puolella (engl. Way, Way Out Past The Barrier) | David Lowery | Christopher Ford ja Jon Watts | 2024-12-22. joulukuuta 2024 | 2024-12-33. joulukuuta 2024 |
Lapset aktivoivat aluksen pilotin, droidin nimeltä SM-33, joka ei tiedä kapteeninsa kuolemasta. Fern uskottelee olevansa aluksen uusi kapteeni, ja pyytää SM-33:a viemään heidät takaisin At Attiniin. SM-33 ei kuitenkaan tiedä mitään At Attinista, eikä planeettaa löydy ollenkaan kartoista, joten hän vie lapset piraattien avaruussatamaan, asteroidille nimeltä Borgo Prime. Lapset hajaantuvat, ja Wim yrittää ostaa ruokaa, mutta saakin tietää lounasrahojensa olevan arvokkaita Vanhan Tasavallan aikaisia krediittejä. Lisäksi lapsille paljastuu, ettei muu galaksi tiedä At Attinin sijaintia, vaan että sitä pidettiin tarunomaisena kadonneena planeettana ja ”ikuisen aarteen” kätköpaikkana. Piraatit yrittävät orjuuttaa lapset ja varastaa näiden krediitit, ja jopa SM-33 joutuu ammutuksi yrittäessään suojella lapsia. Brutus käskee lukita lapset selliin. Siellä he tapaavat Silvon, joka esittäytyy heille nimellä Jod Na Nawood. Jod lupaa auttaa lapsia pääsemään kotiin, jos nämä ottavat hänet mukaansa. Hän paljastaa myös olevansa herkkä Voimalle, jolloin Wim luulee häntä jediksi. 
| 3 | Hyvin kiinnostavaa, avaruusnavigaatio-ongelmana (engl. Very Interesting, as an Astrogation Problem) | David Lowery | Christopher Ford ja Jon Watts | 2024-12-1010. joulukuuta 2024 | 2024-12-1111. joulukuuta 2024 |
Wendle, Fernin äiti ja alivaltiosihteeri Fara, Neelin äiti Nooma, sekä KB:n vanhemmat Maree ja Garree saavat kuulla, etteivät turvadroidit voineet tehdä mitään lasten löytämiseksi. Lisäksi At Attinin ylivalvoja kieltäytyi ottamasta yhteyttä ulkomaailmaan. Jod auttaa lapsia pakenemaan tyrmistä, mutta lapset eivät suostu lähtemään ilman SM-33:ta. Jodin pelastaa droidin korjaamosta, missä hän tapaa Benjar Pranicin. Jod ja lapset pääsevät pakoon Borgo Primelta, mutta Fern ja KB eivät luota Jodiin, vaikka Wim ja Neel yhä uskovat Jodin olevan jedi. Jod vie lapset tapaamaan Kh’ymmiä, joka oli karttojen asiantuntija, mutta johon hän ei luottanut täysin. Kh’ymm, joka kutsui Jodia ”Jack Punaiseksi”, paljastaa, että At Attin oli yksi planeetoista, jotka olivat kätkeneet itsensä Esteen taakse muulta galaksilta jo Vanhan Tasavallan aikakaudella. Tulostettuaan koordinaatit, Kh’ymm varoittaa lapsia Jodista ja kutsuu Uuden tasavallan X-siipihävittäjät paikalle. Jod myöntää, ettei ole jedi, mutta myöntää, että ryhmän on tehtävä yhteistyötä. Ryhmän paettua, komentaja Kent kysyy Kh’ymmiltä tietoja heistä. Mutta Kh’ymm vastaa ”Jos kertoisin, et uskoisi”. 
| 4 | En voi sanoa muistavani mitään At Attinia (engl. Can't Say I Remember No At Attin) | Daniel Kwan ja Daniel Scheinert | Christopher Ford ja Jon Watts | 2024-12-1717. joulukuuta 2024 | 2024-12-1818. joulukuuta 2024 |
Kh’ymmin koordinaatit johdattavat Jodin ja lapset At Attinin sijasta At Achranniin, yhdelle sen raunioituneista sisarplaneetoista. Lapset kohtaavat troikeiksi kutsuttuja sotilaita, joiden viholliset, hattan-sotilaat, jotka olivat varastaneet troikien eopie-karjan. Troikien johtaja, kenraali Strix, vaatii lapsia kohdeltavan kuin aikuisia. Strix ja hänen tyttärensä Hayna suostuvat viemään lapset ”romahtaneeseen pyhäkköön”, jossa oli koordinaatteja muille planeetoille, jos lapset auttavat heitä sodassa hattaneita. Neel kuitenkin toivoo, että sota voitaisiin lopettaa ilman väkivaltaa. Samaan aikaan, Jod ja SM-33 kohtaavat hattanit, ja ostavat lapsilta jääneillä krediiteillä eopie-karjat takaisin troikeille. Hayna johdattaa ryhmän pyhäkköön, joka näytti raunioittuneelta versiolta At Attinin ylivalvojan tornista. At Attinin koordinaatit oli kuitenkin poistettu. SM-33 tunnustaa poistaneensa ne, mutta ei muista miksi. Fernin käskettyä hänen muistaa, hän paljastaa entisen kapteeninsa piilottaneen aarteensa At Attiniin, ja käskeneen teloittaa kaikki, jotka tiesivät tai yrittivät selvittää sen sijainnin. SM-33 hyökkää lasten kimppuun, mutta Neel kiinnittää droidin huomion itseensä, kunnes Jod saa tilaisuuden sammuttaa hänet. 
| 5 | Teillä on paljon opittavaa merirosvoista (engl. You Have a Lot to Learn About Pirates) | Jake Schreier | Myung Joh Wesner | 2024-12-2424. joulukuuta 2024 | 2024-12-2525. joulukuuta 2024 |
Wendle ja Nooma yrittävät epätoivoisesti lähettää hätäviestin Esteen ulkopuolelle, mutta turvadroidit huomaavat heidät. Fara määrää droidia pyyhkimään tapahtuneen muististaan, ja yrittää keksiä miten auttaa lapsia ilman, että ylivalvoja saisi tietää. Sillä välin, lapset olivat sitoneet sammuneen SM-33:n, ja KB uudelleenohjelmoinut hänet olemaan hyökkäämättä. SM-33 paljastaa entisen kapteeninsa olleen Tak Rennod, galaksin historian pahamaineisin piraatti, mikä tarkoitti, että alus, jolla he olivat, oli Onyx Cinder. Rennod oli kaivertanut At Attinin koordinaatit luolaan, Kalloharjannevuoren alle, planeetta Lanupalle, jossa sijaitsi nykyään kylpylähotelli. Jod naamioi lapset viisaiksi vanhuksiksi, jotta hotellin henkilökunta ei epäilisi mitään. Hän tapaa vanhan rikoskumppaninsa, Pokkitin, joka ilmiantaa hänen olinpaikkansa Brutusille. Olento nimeltä Cthallops opastaa heidät esteiden läpi kohti Rennodin luolaa. He löytävät luolasta dataportin, jossa on At Attinin koordinaatit sekä tieto, jonka mukaan Rennodin ”aarre” oli rahapaja, jolla voi takoa loputtomasti Vanhan Tasavallan krediittejä. Fern lupaa Jodille osuuden aarteesta, mutta Jod aarteen kokonaan itselleen ja haastaa Fernin Onyx Cinderin kapteenin asemasta. Kun Jod yrittää uhkailla Fernin luovuttamaan, Wim löytää valosapelin ja yrittää pelastaa Fernin. Mutta hän ei osaa käyttää sapelia, ja pudottaa sen. Fern luopuu kapteeniudesta, mutta lapset pakenevat luolan ansojen avulla. Jod poimii valosapelin itselleen. 
| 6 | Nolla ystävää taas (engl. Zero Friends Again) | Bryce Dallas Howard | Myung Joh Wesner | 2024-12-3131. joulukuuta 2024 | 2025-1-11. tammikuuta 2025 |
Lapset löytävät tiensä kylpylähotellin alla olevaan maastoon, mutta KB:n lisäkkeet vahingoittuvat ja reistailevat. Jod ja SM-33 pakenevat luolasta sieltä löytyneiden aarteiden kanssa, mutta Brutusin miehistö ja Pokkit vangitsevat heidät. X-siipihävittäjät saapuvat kuitenkin taistelemaan piraatteja vastaan. KB paljastaa muille tallentaneensa At Attinin koordinaatit. Fern ja Wim riitelevät siitä mitä kautta päästä takaisin Onyx Cinderille. Fern ja Neel haluavat vain kiivetä kalliota pitkin, mutta Wim ja KB päättävät seurata jäterapuja. Brutus haluaa heittää Jodin ulos ilmalukosta, mutta osa piraateista haluaa antaa Jodille vetoomusoikeuden. Jod paljastaa piraateille At Attinin sijainnin ja kertoo Rennodin rahapajasta, jolloin Brutus suostuu viivyttämään Jodin teloitusta. KB:n lisäkkeet reistailevat jälleen, mutta Wimin onnistuu hänen opastuksellaan korjata ne. He seuraavat jälleen jättirapuja, mutta niiden jättimäinen johtaja haluaa syödä heidät. Fern ja Neel pääsevät Onyx Cinderille, ja pelastavat KB:n ja Wimin. Valtava jätekone yrittää murskata Onyx Cinderin, mutta lapset käyttävät hätätuhoamisnappia, joka irrottaa aluksen valekuoren ja paljastaa sen todellisen tyylikkäämään rungon, jolla he pakenevat. 
| 7 | Olemme kohta tosi pahassa pulassa (engl. We’re Gonna Be in So Much Trouble) | Lee Isaac Chung | Christopher Ford ja Jon Watts | 2025-1-77. tammikuuta 2025 | 2025-1-88. tammikuuta 2025 |
Lasten vanhemmat yrittävät lähettää viestilaitteen avaruuteen, Esteen läpi. Turvadroidit löytävät heidät ja lamauttavat muut vanhemmat ennen kuin Faran onnistuu lähettää viestilaite taivaalle. Piraatit päästä Esteen läpi, mutta epäonnistuvat, joten Brutus aikoo heittää Jodin ilmalukosta ulos. Silloin Onyx Cinder saapuu, ja piraatit kaappaavat aluksen vetosäteellä päästäkseen sen avulla Esteen läpi. Lapset nappaavat Brutusin aluksen kouraan, jolloin Jod vapauttaa itsensä, ampuu Brutusin, ja julistautuu jälleen piraattien kapteeniksi. Sillä välin, viestilaite välittää Onyx Cinderiin vanhempien viestin, jossa mainitaan Tasavallan lähettiläs, joka tiesi At Attinin sijainnin ja jolta lapset olisivat voineet löytää apua. Lapset yrittävät karata ja kääntävät SM-33:n Jodia vastaan. Jod onnistuu seuraamaan heitä Onyx Cinderin kyytiin, missä hän katkaisee valosapelilla SM-33:n kaulan, mutta ei saa Esteen läpi yhteyttä piraatteihin. Hän uhkailee lapset pysymään hiljaa, kun hän esittäytyy kansalaisille ja turvadroideille Tasavallan lähettiläänä päästäkseen käsiksi kaupungin alla oleviin holveihin täynnä Vanhan Tasavallan krediittejä. Vanhemmat löytävät lapsensa ja halaavat heitä juuri, kun Jod palaa holveista ja sytyttää valosapelinsa. 
| 8 | Todelliset hyvät tyypit (engl. The Real Good Guys) | Jon Watts | Christopher Ford ja Jon Watts | 2025-1-1414. tammikuuta 2025 | 2025-1-1515. tammikuuta 2025 |
Jod jatkaa esiintymistä Tasavallan lähettiläänä ja jedinä, ja väittäen lasten rikkoneen At Attinin turvaprotokollia, hän käskee droidien viedä Wimin, KB:n ja Neelin koteihinsa valvottaviksi, samaan aikaan kun pyytää Faraa ja Ferniä viemään hänet tapaamaan ylivalvojaa. Ylivalvoja on valtava tekoälydroidi, joka suhtautuu Jodiin epäilyttävästi, koska tiesi Tasavallan julistaneen jedit pettureiksi. Kun Fern paljastaa totuuden Jodista, Jod tuhoaa ylivalvojan, mikä aiheuttaa planeetanlaajuisen sähkökatkon sekä turvadroidien sammumisen. Jod myös uhkailee Faran auttamaan opastaa piraatit Esteen läpi valtaamaan planeettan ja orjuuttamaan sen kansalaiset. Leijupyörät kuitenkin toimivat yhä, joten Wim, Wendle, Neel ja KB suuntaavat niillä Onyx Cinderille. Telakointipidikkeet estävät aluksen poistumisen, joten Wim ja Fern kiinnittävät Jodin huomion toisaalle, että Wendle voi palauttaa sähköt planeetalle. KB ja yhä toimintakuntoinen SM-33 lentävät Onyx Cinderillä Esteen ulkopuolelle lähettääkseen hätäviestin Kh’ymmille ennen kuin piraatit ampuvat aluksen alas. Wendle hyökkää Jodin kimppuun, Wim ottaa valosapelin itselleen, ja vastahakoinen Fara sammuttaa Esteen, jolloin Kh’ymmin kutsumat Uuden tasavallan joukot pääsevät planeetalle tuhoamaan piraattien aluksen ja pidättämään piraatit. Wim, Fern, Neel, Wendle ja Fara löytävät KB:n ja SM-33:n, jotka olivat selviytyneet pakkolaskusta. Lopuksi Wim katsoo kuinka lisää Uuden tasavallan aluksia saapuu.